
REFERAT

Privind atribuirea in folosinta gratuita a imobilului din Timişoara, str. Martir Gogu Opre (fosta str. Vaslui) nr.24, catre FUNDATIA TIMISOARA ’89

Imobilul compus din constructii si teren, construit si neconstruit in suprafata de 1491 mp,  situat in Timisoara, str. Martir Gogu Opre (fosta Vaslui) nr.24, înscris în Cartea Funciara nr.423716 Timişoara, nr.top. 395/a/6  a apartinut de fosta Scoala Generala nr.29, care actualmente se afla in structura Grupului Scolar Industrial Transporturi Auto si este proprietatea publica a Municipiului Timisoara.
          Prin HCLMT nr. 33/24.07.2012, imobilul a fost atribuit în folosinţă gratuită Fundaţiei Timişoara ’89, pentru o perioada de 5 ani, cu destinatia de sediu.

          Prin cererea nr. SC 2013-007834/20.03.2013, Fundaţia Timisoara ’89, solicită prelungirea termenului de atribuire în folosinţă gratuită a imobilului pe o perioada de 49 de ani, ca punct de lucru al fundaţiei pentru “Complex de servicii sociale”, conform sentinţei de la Judecătoria Timişoara, nr. 3917/21.03.2013, sentinţă definitivă şi irevocabil de la data de 24.04.2013.
       In şedinţa din data de  10.05.2013, Comisia de analiză a spaţiilor temporar disponibile situate în imobilele instituţiilor şcolare, medicale, sportive şi culturale, constituită                                                                                                                                   în baza HCLMT nr. 186/29.03.2013 a analizat solicitarea fundatiei si a avizat atribuirea imobilului solicitat, in folosinta gratuita pe o perioada de maxim 15 ani, cu conditia obtinerii avizului conform, de schimbare a destinatiei acestuia de la Ministerul Educatiei Nationale, conform prevederilor art. 112, alin. 6  din Legea nr.1/2011 a Educatiei Nationale.
        In urma adresei de la Ministerul Educatiei Nationale cu numarul 440/10.05.2013, referitoare la documentele care stau la baza emiterii Avizului conform al ministrului educatiei nationale, privind schimbarea destinatiei unor imobile-cconstructii, teren aferent, etc., ce apartin unitatilor de invatamanat preuniversitar de stat.   

        Obiectul de activitate al Societatii Timisoara ’89, il reprezinta Serviciul de Urgenţe Sociale pentru persoane în criză: adulţi şi copii ai străzii, vagabonzi, cerşetori, muncitori zilieri itineranţi, adolescenţi proveniţi din casele de copii, persoane care şi-au pierdut locuinţa în urma evacuărilor sau incapacităţii de plată a cheltuielilor de întreţinere, foşti deţinuţi de drept comun care,  pentru a se integra trebuie ajutaţi cu adăpost şi hrană până reuşesc să-şi găsească loc de munca şi locuinţă; bolnavi externaţi din spital şi care, de asemenea, au nevoie de hrană şi adăpost pentru o anumită perioadă de timp. Acest program este desfăşurat în parteneriat cu Primăria Municipiului Timişoara, Politia Comunitara, Azilul de noapte „Pater Jordan” şi  Centrele de plasament din Timişoara, Cantina Socială Timişoara.
            Fundatia Timisoara ’89, este o organizatie de utilitate publica, atribuirea in folosinta gratuita putând fi făcută prin atribuire directa conform prevederilor art. 124 din Legea nr. 215/2001 privind administraţia publică locală.
            Devenit program cu amplu impact comunitar, Serviciul de Urgenţe Sociale a generat subprograme, cum ar fi Centrul de Consiliere şi mediere pentru persoane fără adăpost şi Adăpostul de tranzit. Înfiinţat în anul 2004,  Adăpostul de tranzit (Centrul de găzduire temporară a persoanelor adulte fără adăpost) are o capacitate de 24 locuri şi oferă cazare şi hrană pentru un timp limitat unor persoane fără adăpost (muncitori itineranţi, familii in impas, foşti deţinuţi eliberaţi din penitenciar)  în perioada în care îşi caută un loc de muncă şi până în momentul în care reuşesc să-şi 

strângă suficiente fonduri şi mijloace materiale pentru a închiria o locuinţa şi a deveni astfel independente. În cadrul Adăpostului de Tranzit începând cu anul 2010 funcţionează Secţia de Convalescenţă - în colaborare cu Spitalul Clinic Municipal de Urgenţe şi Spitalul Clinic Judeţean de Urgenţe. 

          Secţia dispune de un număr de 10 de locuri de cazare destinate unor cazuri sociale deosebit de grave (care au suferit accidente, operaţii sau traumatisme majore) şi care, (după cele 3 zile de staţionare în spital)  fiind fără locuinţă, au nevoie de adăpost, hrană, medicaţie şi îngrijire. Centrul de zi, ca extensie în Adăpostul de Tranzit, cuprinde spaţii sociale  destinate activităţilor curente, anexe administrative, birou de consiliere psihologică şi juridică, grupuri sanitare şi oficiu de distribuire. 
Având în vedere cele prezentate :
PROPUNEM:
(1) Schimbarea destinaţiei imobilului compus din construcţii şi teren, construit şi neconstruit în suprafaţa de 1491 mp, situat in Timişoara, str. Martir Gogu Opre (fosta Vaslui) nr.24, înscris în Cartea Funciara nr.423716 Timişoara, nr.top. 395/a/6, din spaţiu pentru invatamant (şcoala) în spaţiu pentru  desfăţurarea activităţii  de „Complex de servicii sociale”, în vederea atribuirii in folosinţă gratuită către Fundatia Timisoara ’89.
           (2) Atribuirea in folosinta gratuita, a imobilului compus din construcţii şi teren construit şi neconstruit în suprafaţa de 1491 mp,  situat in Timisoara, str. Martir Gogu Opre (fosta Vaslui) nr.24, înscris în Cartea Funciara nr.423716 Timişoara, nr.top. 395/a/6, proprietatea publică a Municipiului Timişoara, către Fundaţia Timisoara 89, pentru desfăşurarea activităţii de „Complex de servicii sociale”, pe baza unui contract de comodat pentru o perioadă de 15 ani.
            (3) Hotărârea îşi va produce efecte dupa obţinerea avizului conform  al Ministrului Educaţiei, privind schimbarea destinaţiei imobilului compus din construcţii şi teren, construit şi neconstruit în suprafaţa de 1491 mp,  situat în Timişoara, str. Martir Gogu Opre (fosta Vaslui) nr.24, înscris în Cartea Funciara nr.423716 Timişoara, nr.top. 395/a/6, din  spaţiu pentru învăţământ în  spaţiu  pentru desfăşurarea activităţii  de „Complex de servicii sociale”.
           (4) Revocarea H.C.L.M.T.  nr. 33/24.07.2012, privind atribuirea spaţiului cu altă destinaţie decât aceea de locuinţă din Timişoara, str. Vaslui nr. 24, catre FUNDATIA TIMISOARA ’89 - Fundatia Petru Iliesu.

